18.10.2022.

**Izdejots sešpadsmitais Jaunrades deju konkurss “Mēs un deja”**

Pēc gandrīz trīs gadu pārtraukuma VEF Kultūras pilī aizvadītajā piektdienā tika izdejots jau sešpadsmitais jaunrades deju konkurss “Mēs un deja”, kas pulcina Latvijas horeogrāfus, kuri veido dejas tieši bērnu un skolu jaunatnes deju kolektīviem.

Šā gada konkursam tika pieteiktas trīs dejas, kuras veidotas, balstoties latviešu tautas deju, rotaļu un rotaļdeju pūrā. Savukārt, 37 dejas tika piedāvātas konkursa otrajai daļai – latviešu skatuviskās dejas, kuras veidotas, izmantojot folkloras horeogrāfisko un muzikālo materiālu vai tā elementus.

Deju pieteicēju vidū bija pieredzes bagāti horeogrāfi Baiba Rasma Šteina, Janīna Nurka, Dace Adviljone, Dagmāra Bārbale, Indra Ozoliņa, Gaida Ivanova, Santa Pastore, Evija Urbanoviča, Iveta Tomiņa, Guna Trukšāne, Ligita Irbīte, Iluta Mistre. Savu radošo devumu piedāvāja arī jaunās paaudzes horeogrāfi un deju skolotāji, kas apņēmīgi iekļaujas skatuviskās dejas horeogrāfu saimē un apliecina sevi kā radošus horeogrāfus – Lelde Krēsliņa, Jānis Kalniņš, Marta Helēna Vanaga Druvis Anusāns, Dāvis Ērglis, Laura Šumska, Inga Čakāne, Ilze Dzene, Kaspars Brauns, Elīna Kovaļevska, Daina Pelēce.

Konkursa vērtēšanas komisjas darbu vadīja Jānis Purviņš - horeogrāfs, Latvijas Vispārējo latviešu Dziesmu un Deju svētku un Latvijas Skolu jaunatnes dziesmu un deju svētku virsvadītājs, Tautas deju ansambļa “Līgo” mākslinieciskais vadītājs. Vērtēšanas komisijas sastāvā tika iekļautas horeogrāfes Ilze Mažāne (Latvijas Skolu jaunatnes un vispārējo Dziesmu un Deju svētku virsvadītāja, Tautas deju ansambļu “Ritenītis” un “Mazais Ritenītis” vadītāja) un Rūta Lauce (Rīgas Teikas vidusskolas tautas deju kolektīva “Skabardzēni” mākslinieciskā vadītāja).

Šā gada konkursā tika atzīmētas un godalgotas sekojošas dejas:

|  |
| --- |
| I daļa - Tautas deju, rotaļu, rotaļdeju apdares |
| Dzeltens manis kumeliņš | *Janīnas Nurkas horeogrāfija* | *Valda Zilvera tautas mūzikas apdare* | 1.-2. | Veicināšana |
| Kumeliņi solīšiem | *Elīnas Kovaļevskas horeogrāfija* | *Valda Zilvera tautas mūzikas apdare* | 3.-4. | Veicināšana |
| II daļa – Latviešu skatuviskās dejas, kuras veidotas, izmantojot folkloras horeogrāfisko un muzikālo materiālu vai tā elementus |
| Viena gara turku pupa | *Kaspara Brauna horeogrāfija* | *Rūtas Dūdumas tautas mūzikas apdare* | Pirmsskola | I vieta |
| Trīs zirnīši vezumā | *Santas Pastores horeogrāfija* | *Latviešu tautas dziesma Māra Vītola aranžējumā* | Pirmsskola | II vieta |
| Eima bērni čigānos | *Kaspara Brauna un Dagmāra Bārbales horeogrāfija* | *Latvijas mūsdienu tautas mūzikas grupas “Laiksne” mūzika* | 1.-2. | I vieta |
| Mana mīļa dieniņa | *Leldes Krēsliņas horeogrāfija* | *Kaspara Vecvagara mūzika* | 1.-2. | III vieta |
| Āzīti manu | *Gunas Trukšānes horeogrāfija* | *Tautas mūzika Kristīnes Kareles apdarē* | 3.-4. | I vieta |
| Dālderīši | *Gunas Trukšānes horeogrāfija* | *Birutas Derumas mūzika* | 3.-4. | II vieta |
| Riti, riti, kamolīti | *Jāņa Kalniņa horeogrāfija* | *Līgas Priedes mūzika* | 3.-4. | II vieta |
| Kur tad Tu? | *Ilutas Mistres horeogrāfija* | *Tautas mūzika Katrīnas Dimantas apdarē* | 3.-4. | III vieta |
| Man lustīga dzīvošana | *Gaidas Ivanovas horeogrāfija* | *Folkloras kopas “Ceiruleits” mūzika* | 3.-4. | III vieta |
| Smukā meitiņ’ | *Druvja Anusāna horeogrāfija* | *Folkloras kopas “Tarkšķi” mūzika* | 3.-4. | III vieta |
| Leijerkastnieks | *Kaspara Brauna horeogrāfija* | *Folkloras kopas “Tarkšķi” tautas mūzikas apdare* | 3.-4. | Veicināšana |
| Sasaskrēja ciema gani | *Martas Helēnas Vanagas horeogrāfija* | *Tautas mūzika Kristīnes Kareles apdarē* | 5.-6. | I vieta |
| Es darbiņu padarīju | *Jāņa Kalniņa horeogrāfija* | *Līgas Priedes mūzika* | 5.-6. | II vieta |
| Meitas puišus apsūdzēja | *Dāvja Ērgļa horeogrāfija* | *Tautas mūzika Kristīnes Kareles apdarē* | 5.-6. | II vieta |
| Leijerkastnieks | *Dāvja Ērgļa horeogrāfija* | *Tautas mūzika Kristīnes Kareles apdarē* | 5.-6. | III vieta |
| Kaladū | *Kaspara Brauna horeogrāfija* | *Folkloras grupas “Laimas muzykanti” mūzika* | 7.-9. | I vieta |
| Čigānosi laizdamās | *Kaspara Brauna un Dagmāra Bārbales horeogrāfija* | *Latvijas mūsdienu tautas mūzikas grupas “Laiksne” mūzika* | 7.-9. | II vieta |
| Laimas meitas | *Ingas Čakānes horeogrāfija* | *Imanta Kalniņa mūzika* | 7.-9. | III vieta |
| Es iestādu turku pup’ | *Jāņa Kalniņa horeogrāfija* | *Raimonda Paula mūzika* | 10.-12. | II vieta |

Godalgotās horeogrāfijas tiks iekļautas jaunrades deju krājumā 2023.gadā, kas būs papildinājums Latvijas deju kolektīvu repertuāram.

Paldies visiem deju kolektīviem par radošo darbu, atzīstamu māksliniecisko sniegumu un augstu skatuves kultūru, kas tika demonstrēta konkursā. Konkursā horegrāfu radošās idejas izdejoja Tautas deju ansamblis “Zelta Sietiņš”, A.Daņiļēviča deju skola “Dzirnas”, deju kolektīvi “Tūdaliņš”, “Teiksmiņa”, “Dancītis”, “Āģītis” un “Zvirbulēni” (Rīga), “Vēja zirdziņš” (Jelgava), “Pūpolītis” (Lielvārde), “Vizbulīte” (Sigulda), “Mārdadzīši” (Mārupe), “Viznīts” un “Pīlādzītis” (Ogre), “Ķekaviņa” un “Šeku Reku” (Ķekava), “Gaida” (Preiļi), “Mēmelīte” (Bauska).

Autors:  Zanda Mūrniece, Valsts izglītības satura centra Neformālās izglītības departamenta vecākā referente dejas mākslas jautājumos